open-index/open-wikipedia-markdown huggingface dataset:
ஃபாக்சு பீ2

[270px|thumb|right|மிகச்சிறிய மூலக்கூறுகளின் [முப்பரிமாண படிமம்|முப்பரிமாணப் படிமங்களை, மூலக்கூற்று உயிரியல் அடிப்படையில் ஆய்வறிந்து பார்க்க உதவும் PyMOL எனப்படும் திறமூல மென்பொருள் மூலம் பெறப்பட்ட ஒரு ஃபாக்சு பீ2 புரதத்தின் மாதிரிப்படம்]]
**ஃபாக்சு பீ2** (FOXP2 - Forkhead box protein P2) என்பது *ஃபாக்சு பீ2 மரபணு* என்றழைக்கப்படும் மரபணுவினால் குறியீடு செய்யப்பட்ட ஒரு புரதமாகும். இந்த மரபணு, வோல்ஃப்காங் எனார்ட் (Wolfgang Enard) என்ற ஆராய்ச்சியாளரால் *மனித முதல் மொழியின் மரபணு* என்று கருதப்படும் ஒரு மரபணுவாகும். இவரும் இவரது ஆய்வுக் குழுமமும் செய்த ஆய்வுகளின்படி, மனித இனத்தில் பேச்சுத் திறன், மொழி என்பன விருத்தியடைந்தமைக்கும், இந்த மரபணு, மற்றும் அதிலிருந்து உருவாகும் புரதத்திற்கும் இடையிலுள்ள தொடர்பு அறியப்பட்டது. பேச்சுத் திறன், மொழிப் பாவனையில் ஏற்படும் கோளாறுகளுக்கும், இந்தக் குறிப்பிட்ட புரதத்திற்கும் இடையில் நெருங்கிய தொடர்புள்ளதாக அறியப்பட்டுள்ளது.

## விவரங்கள்
மாக்சு பிளாங்க் கூர்த்தலற மானுடவியல் கழகத்தைச்(Max Planck Institute of Evolutionary Anthropology) சேர்ந்தவர் வோல்ஃப்காங் எனார்ட். இவர் மனிதனின் மொழி, பேசும் திறன் ஆகியவற்றிற்கான பல மரபணுக்களில், முதல் மரபணுவை கண்டுபிடித்ததாக அறிக்கை வெளியிட்டார். கடந்த இரண்டு லட்சமாண்டுகளில் அந்த மரபணுக்களில் ஏற்பட்ட மாற்றங்களே மாந்தனின் கூர்த்தலற வளர்ச்சிக்கு உந்துசக்தியாக பயன்பட்டது. மாந்த அறிவாற்றலுடன் இம்மரபணு உறுதியான தொடர்புடையது. இதன் மூலம் மாந்தனின் முதல் மொழியை கண்டறிய விளைவு பிறந்துள்ளதாக நம்புகின்றனர்.

## முதல் மொழியும் தமிழும்
இரா. மதிவாணன் என்பவர் மொழி அகழ்வாராய்ச்சி என்ற துறையில் ஆய்வுகள் நடக்க வேண்டும் என்று கருதுகிறார். இதன் மூலம் முதன் மொழியில் பொதுவான வேர்களைக் கொண்டுள்ள பல மொழிகளில் உள்ள சொற்களை இணங்காணலாம் என்று அவர் கருதுகிறார். அதுக்கு இந்த ஃபாக்சு பீ2 உதவும் என்பது இவர் கணிப்பு.

## மூலம்
* தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94

## மேற்கோள்கள்

## வெளி இணைப்புகள்
* Research into the FOXP2 gene  at University of Oxford
* The FOXP2 story 
* Revisiting FOXP2 and the origins of language 
* Essay on FOXP2 and the Evolution of Language

பகுப்பு:மரபணுக்கள்
பகுப்பு:மானிடவியல்
பகுப்பு:மொழியியல்
பகுப்பு:மரபணுப் பிறழ்ச்சிகள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
தேசார்க் கோட்டுரு

கணிதத்தின் கோட்டுருவியலில், **தேசார்க் கோட்டுரு** (Desargues graph) என்பது, ஒரு தொலைவுக் கடப்பு கனசதுரக் கோட்டுரு ஆகும். இது 20 முனைகளையும், 30 விளிம்புகளையும் கொண்டது. ஜெரார்டு தேசார்க் என்பவரின் பெயரை ஒட்டிப் பெயரிடப்பட்ட இக் கோட்டுரு பல்வேறு சேர்வியல் அமைப்புகளில் இருந்து உருவாகிறது. உயரளவு சமச்சீர்த்தன்மை கொண்ட இதுவே தளத்திலில்லா கனசதுர பகுதிக் கனசதுரத்துக்கான ஒரே அறியப்பட்ட எடுத்துக்காட்டு ஆகும். இது வேதியியல் தரவுத் தளங்களில் பயன்படுகிறது.

## அமைப்புகள்
தேசர்க் கோட்டுருவை அமைப்பதற்குப் பல வழிகள் உள்ளன:

* பொதுமைப் பீட்டர்சன் கோட்டுரு G(10,3)
* தேசார்க் அமைவடிவிலான லெவி கோட்டுரு
* இருகூற்று நேசர் கோட்டுரு

## படிமங்கள்

Image:Desargues graph colored.svg|வெவ்வேறு சுற்றுக்களைக் காடுவதற்காக நிறந்தீட்டிய தேசார்க் கோட்டுரு.
Image:Desargues graph 3color edge.svg|தேசார்க் கோட்டுருவின் நிறச் சுட்டெண்&nbsp;3.
Image:Desargues graph 2COL.svg|தேசார்க் கோட்டுருவின் நிற எண்&nbsp;2.


பகுப்பு:கோட்டுருக்கள்
கல்லுக்குச்சி

thumb|222px|right|குச்சி எறிதல்
**கல்லுக்குச்சி** சிறுவர்கள் விளையாடும் ஒரு குழு விளையாட்டு. 

## ஆட்ட விவரம்
எல்லாச் சிறுவரும் தம் கையில் ஒரு முழ நீளத்துக்குக் குறையாத ஒரே அளவுள்ள ஒரு குச்சி வைத்திருப்பர். ஒருவர் குனிந்து தம் கைக்கு எட்டும் தூரத்தில் தன்னைச் சுற்றி ஒரு வட்டம் போடுவார். அந்த வட்டம் அனைவருக்கும் உத்தி இடமாகப் பயன்படுத்தப்படும். அந்த வட்டத்துக்குள் நின்றுகொண்டு ஒவ்வொருவரும் அடுத்தடுத்துத் தன் குச்சியை எறிவர்.

எறியும்போது ஒரு காலைத் தூக்கி நின்று அதன் கீழ் உள்ள கால் கவட்டிக்குக் கீழாக எறிவர். யாருடைய குச்சி உத்தியிலிருந்து குறைந்த தொலைவில் விழுந்துகிடக்கிறதோ அந்தக் குச்சிக்காரர் பட்டவர். முதலில் ஒருவர் பட்டவர் குச்சியைத் தன் குச்சியால் தூக்கி எறிவார். பட்டவர் தன் குச்சியை எடுக்க முனைவார். அவர் எடுக்குமுன் மற்றவர்கள் அவரவர் குச்சியால் தூக்கி எறிந்துகொண்டே செல்வர். பட்டவர் தன் குச்சியை எடுத்ததும் அங்கிருந்து அவர் நொண்டி அடித்துக்கொண்டு உத்திவட்டம் வரை வரவேண்டும். இது தோற்றவருக்கு வழங்கும் தண்டனை. 

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமாழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
கள்ளன் போலீஸ்

**கள்ளன் போலீஸ்** (**திருடன் போலீஸ்**) என்பது அண்மைய கால நடிப்பு விளையாட்டு. ஐந்தாறு வயது சிறுவர் சிறுமியர் இப்படி விளையாடுவர்.

வீட்டில் உறங்குவது போலவும், திருடன் திருடிக்கொண்டு செல்வது போலவும், காவல்துறையினரிடம் முறையிடுவது போலவும், அவர்கள் திருடனைப் பிடித்துவருவது போலவும், களவு போன பொருள்களை மீட்டுத்தருவது போலவும் உரையாடலுடன் நடிப்பர். 

அவர்கள் நடிப்பதைப் பெரியவர்கள் பார்த்து மகிழ்வர். 
## பார்க்க
*தமிழர் விளையாட்டுகள் (அண்மைய காலம்)

## கருவிநூல்
:இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
விளிம்பு நிறந்தீட்டல்

கோட்டுருவியலில், **விளிம்பு நிறந்தீட்டல்** அல்லது **விளிம்பு வண்ணமிடல்** (Edge coloring) என்பது, கோட்டுரு ஒன்றின் அடுத்துள்ள விளிம்புகள் ஒரே நிறத்தைக் கொண்டிராதவாறு அக்கோட்டுருவின் விளிம்புகளுக்கு நிறந் தீட்டுதல் ஆகும். எடுத்துக்காட்டக அருகில் உள்ள படம் சிவப்பு, நீலம், பச்சை ஆகிய நிறங்களைக் கொண்டு விளிம்பு நிறந்தீட்டப்பட்ட கோட்டுரு ஒன்றைக் காட்டுகிறது. விளிம்பு நிறந்தீட்டல், கோட்டுரு நிறந்தீட்டலின் பல்வேறு வகைகளுள் ஒன்று. கணிதத்தின் ஒரு பிரிவு என்ற வகையில், தரப்பட்ட கோட்டுருவொன்றின் விளிம்பு நிறந்தீட்டலுக்குக் கூடிய அளவு k எண்ணிக்கையான நிறங்களைக் கொண்டு நிறந்தீட்ட முடியுமா அல்லது அதன் விளிம்பு நிறந்தீட்டலுக்குக் குறைந்த அளவு எத்தனை நிறங்கள் தேவை என்பது போன்ற கேள்விகளுக்கு விளிம்பு நிறந்தீட்டல் விடையளிக்க முயல்கிறது. ஒரு குறித்த கோட்டுருவுக்கு வெளிம்பு நிறந்தீட்டல் செய்யத் தேவையான மிகக் குறைந்த அளவு நிறங்களின் எண்ணிக்கை "நிறச் சுட்டெண்" (chromatic index) எனப்படுகின்றது. எடுத்துக்காட்டக அருகில் உள்ள கோட்டுரு மூன்று நிறங்களினால் விளிம்பு நிறந்தீட்டல் செய்யப்பட்டுள்ளது. இதற்குக் குறைந்த எண்ணிக்கையான நிறங்களைக் கொண்டு நிறந்தீட்ட முடியாது. எனவே இக் கோட்டுருவின் நிறச் சுட்டெண் மூன்று (3) ஆகிறது.

## இவற்றையும் பார்க்கவும்
* தேசார்க் கோட்டுரு
* முனை நிறந்தீட்டல்
* முகப்பு நிறந்தீட்டல்

## மேற்கோள்கள்

பகுப்பு:கோட்டுருவியல்
கோட்டுரு நிறந்தீட்டல்

கோட்டுருவியலில், **கோட்டுரு நிறந்தீட்டல்** அல்லது **கோட்டுரு வண்ணமிடல்** (Graph coloring) என்பது ஒரு சிறப்பு வகைக் கோட்டுருக் குறியிடல் ஆகும். இதைச் சில வரையறைகளுக்கு உட்பட்டுக் ட்கோடுருவொன்றின் கூறுகளுக்குப் பெயர் கொடுத்தல் எனலாம். இதன் எளிமையான வடிவமாக, அடுத்துள்ள முனைகள் ஒரே நிறத்தைக் கொண்டிராதவாறு கோட்டுருவின் முனைகளுக்கு நிறந்தீட்டுவதைக் குறிப்பிடலாம். இதை "முனை நிறந்தீட்டல்" அல்லது "முனை வண்ணமிடல்" என்பர். இவ்வாறே அடுத்துள்ள விளிம்புகள் ஒரே நிறத்தைக் கொண்டிராதவாறு கோட்டுருவின் விளிம்புகளுக்கு நிறந்தீட்டுவதை "விளிம்பு நிறந்தீட்டல்" அல்லது "விளிம்பு வண்ணமிடல்" என்றும், பொதுவான விளிம்பைக் கொண்டிருக்கும் அடுத்துள்ள முகப்புகள் ஒரே நிறத்தைக் கொண்டிராதவாறு கோட்டுருவின் முகங்களுக்கு நிறந்தீட்டுவதை "முகப்பு நிறந்தீட்டல்" அல்லது "முகப்பு வண்ணமிடல்" என்றும், கூறுவர்.

முனை நிறந்தீட்டலே இந்தத் துறையின் தொடக்கம். ஏனைய நிறந்தீட்டல் வகைகளை முனை நிறந்தீட்டலாக மாற்ற முடியும். எடுத்துக்காட்டாக, விளிம்பு நிறந்தீட்டல், அதன் வரைக் கோட்டுருவின் முனை நிறந்தீட்டலாகவும், தளக் கோட்டுரு ஒன்றின் முகப்பு நிறந்தீட்டல் அதன் இரட்டைத் தளவுருவின் முனை நிறந்தீட்டலாகவும் அமையும். எனினும், முனை நிறந்தீட்டல் அல்லாத பிற வகை நிறந்தீட்டல்களும் அவ்வவ்வடிவங்களிலேயே ஆய்வு செய்யப்படுகின்றன. ஏனெனில், சில பிரச்சினைகளுக்கு, முனை நிறந்தீட்டல் அல்லாத வகைகளை ஆராய்வது கூடிய பொருத்தமாக அமைகின்றது.

## இவற்றையும் பார்க்கவும்
* நான்கு நிறத் தேற்றம்

பகுப்பு:கோட்டுருவியல்
கென்னத் அப்பெல்

**கென்னத் அப்பெல்** (Kenneth Appel) (பிறப்பு அக்டோபர் 8, 1932 புரூக்லின், நியூ யார்க்) ஒரு கணித வல்லுனர். 1976 ஆம் ஆண்டில் உடன் பணியாளரான வூல்ஃப்காங் ஏக்கென் என்பவருடன் சேர்ந்து கணித உலகில் நீண்டகாலப் பிரச்சினையாக இருந்துவந்த நான்கு நிறத் தேற்றத்தை நிறுவினார். இதன் மூலம், எந்தவொரு இரு பரிமாண நிலப்படத்தையும், அருகில் உள்ள நாடுகள் ஒரே நிறத்தைக் கொண்டிராமல் நான்கு நிறங்களை மட்டுமே பயன்படுத்தி நிறந்தீட்ட முடியும் என நிறுவினர்.

கணினியின் உதவியில் பெருமளவுக்குத் தங்கியிருந்ததால், இந்த நிறுவல், தற்காலக் கணிதத்தின் மிகவும் சர்ச்சைக்கு உரிய ஒன்றாக அமைந்தது. கணிதச் சமூகத்தில் இதைப் பலரும் கண்டித்து விமரிசித்தனர். "ஒரு நல்ல கணித நிறுவல், கவிதை போன்றது. இது தொலைபேசி விபரத்திரட்டுப் போல இருக்கிறது" என்றும் சொல்லப்பட்டது. 1977 ஆம் ஆண்டில் அளித்த பேட்டியொன்றில், அப்பேலும், ஏக்கனும், தமது நிறுவல் நளினமானதாகவும், சுருக்கமானதாகவும், மனித மூளையினால் முழுமையாகப் புரிந்து கொள்ள முடியாதது என்றும் ஏற்றுக்கொண்டனர். எனினும், இந்த நிறுவல் கணினி தொடர்பில் கணிதவியலாளர்களுடைய மனப்பாங்கில் பெரிய மாற்றங்களை உருவாக்கும் தொடக்கமாக அமைந்தது.

அப்பெல் குயீன்ஸ் கல்லூரியிலும், மிச்சிகன் பல்கலைக் கழகத்திலும் கல்வி பயின்றார். பின்னர் அவர் பிரிசிங்டனில் உள்ள பாதுகாப்புப் பகுப்பாய்வு நிறுவனத்தில் ஆய்வுப் பணி புரிந்தபின், 1961 ஆம் ஆண்டில் உர்பானா-சம்பைனில் உள்ள இல்லினோயிசு பல்கலைக் கழகத்தில் இணைந்து கொண்டார். 1993 ஆம் ஆண்டிலிருந்து, 2002 ஆம் ஆண்டு வரை நியூ அம்சயரின் டர்கமில் உள்ள நியூ அம்சயர் பல்கலைக் கழகத்தில் கணிதத் துறைத் தலைவராகப் பணியாற்றினார். தற்போது ஓய்வு பெற்றுவிட்ட போதும், அவ்வப்போது அங்கே கற்பித்து வருகிறார்.

பகுப்பு:கணிதவியலாளர்கள்
பகுப்பு:1932 பிறப்புகள்
பகுப்பு:2013 இறப்புகள்
காக்கா குஞ்சு (விளையாட்டு)

thumb|264px|எளிதில் ஏறக்கூடிய ஆலமரம்
**காக்கா குஞ்சு** மரத்தில் ஏறிச் சிறுவர்கள் விளையாடும் ஒரு விளையாட்டு. 

## ஆடும் முறை
பட்டவர் தேர்ந்தெடுக்கப்படுவார். எளிதாக ஏறக்கூடிய மரம் ஒன்றைத் தேர்ந்தெடுத்து அதன் அடிமரத்தைச் சுற்றி ஒரு வட்டம் போடுவர். எல்லாரும் மரத்தில் ஏறிக்கொள்வர். பட்டவர் குச்சி ஒன்றை அந்த வட்டத்துக்குள் வைத்துவிட்டு மரத்தில் ஏறி ஒருவரைத் தொடவேண்டும். தொட்டுவிட்டால் தொடப்பட்டவர் பட்டவர் ஆகி அவ்வாறே குச்சியை வைத்துவிட்டுத் தொடவேண்டும்.

ஒருவரைத் தொடும் நோக்கில் பட்டவர் ஒரு கிளையில் ஏறும்போது வேறு கிளையில் உள்ள மற்றொருவர் கீழே இறங்கிவந்து மரத்தடியில் உள்ள குச்சியை எடுத்துத் தொலைதூரத்துக்கு வீசிவிட்டு மரத்தில் ஏறிக்கொள்வார். குச்சி வட்டத்துக்குள் இருக்கும்போது தொட்டால்தான் தொடப்பட்டதாக எடுத்துக்கொள்ளப்படும். ஆட்டம் தொடங்கிய பின்னர் மரத்தில் ஏறித் தொட்டாலும், கீழே நிற்கும்போது தொட்டாலும் தொட்டதாக ஏற்றுக்கொள்ளப்படும்.

தொடக்கத்தில் எல்லாரும் மரத்தில் ஏறியிருப்பதால் இந்த விளையாட்டைக் காக்கா குஞ்சு என்கின்றனர்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாடுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
காயா பழமா

காயா பழமா விளையாட்டு இரு வகையில் விளையாடப்படுகிறது. 
## சேர்த்தாளியா?
அழுது அடம் பிடிக்கும் குழந்தையிடம் தாய் காயா பழமா என்று கேட்டு, பழம் என்று சொல்ல வைத்து அழுகையை நிறுத்துவாள். சிறுவர் சிறுமியர் பகைமை கொள்பவரிடம் இவ்வாறு கேட்டு நண்பராக்கிக் கொள்வர்.

ஆள்காட்டி விரலை நடுவிரலால் பின்புறமாக வளைத்து இடைவெளி உண்டாகுமாறு செய்து காட்டிக் 'காயா, பழமா' என்பர்.
பழம் என்றால் இடைவெளி இல்லாமல் இரண்டு விரல்களையும் அமுக்க வேண்டும்.
காய் என்றால் இடைவெளிக்குள்ளே கையை விட்டு இரு விரல்களையும் பிளந்துவிட வேண்டும்.
பழம் செயது காட்டினால் சேர்த்தாளி என்பது பொருள்.
காய் செய்து காட்டினால் சேர்த்தாளி இல்லை என்பது பொருள்

;காட்டும் முறை


File:Friendship positive signal.jpg|பழம்
File:Friendship negative signal.jpg|காய்


## நீச்சல் விளையாட்டில் தொடுபவரைத் தெரிவு செய்தல்
**காயா பழமா** பிற விளையாட்டுகளில் பட்டவரைத் தேர்ந்தெடுக்க உதவும் ஒருவகை விளையாட்டு. பொதுவாக நீச்சல் விளையாட்டுகளில் நீந்தித் தொட இது பயன்படும்.

ஒவ்வொருவரும் தண்ணீரைச் சுண்டவேண்டும். சுண்டும்போது ஒலி கேட்டால் பழம். கேட்காவிட்டால் காய். காயானவர் பலர் இருந்தால் மீண்டும் சுண்டுவர். ஒருவர் மிஞ்ச ஏனையோர் அனைவரும் பழமாகும்வரையில் நீரைச் சுண்டவேண்டும்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
கார்த்திகைச் சுளுந்து

**கார்த்திகைச் சுளுந்து** சிறுவர் விழாக்கால விளையாட்டு. கார்த்திகை மாதம் கார்த்திகைத் திருநாளன்று நடைபெறும். அண்மைக்காலமாக இந்த விளையாட்டு அருகிவருகிறது. கார்த்திகைத் திருநாளில் மகளிர் விளக்குகள் பல ஏற்றி வானத்து விண்மீன்கள் போல ஊரெங்கும் ஒளிரச் செய்வர். சிறுவர் தாமே செய்த சுளுந்தைச் சுற்றித் தீப்பொறிகள் சிதறும்படி செய்து மகிழ்வர். தற்போது இந்த விளையாட்டு மதுரை மற்றும் அதனை சுற்றியுள்ள சில மாவட்டங்களில் சுளுந்தங்குச்சி என்றும் அறியப்படுகிறது.

## சுளுந்து செய்யும் முறை
துவரங்கட்டைக் கரி, நெல் உமி, உப்பு, ஊமத்தஞ்சாறு ஆகியவற்றைச் சேர்த்து இடித்து நிழலில் காயவைத்து, சிறுசிறு துணிப்பைகளில் கட்டி வைத்துக்கொள்வர். சுமார் ஒரு அடி நீளமுள்ள 3 மூங்கில் சிம்புகளை நுனியில் கட்டி இடையில், முன்பே செய்து வைத்திருக்கும் பைகளில் ஒன்றை வைத்து மற்றொரு முனைகளை நீண்ட கயிற்றில் சேர்த்துக் கட்டி, பையில் தீ மூட்டிக் கயிற்றைச் சுற்றும்போது இக்கால மத்தாப்பைப் போலத் தீப்பொறி பறக்கும்.

பல சிறுவர்கள் ஒரே இடத்தில் நின்றுகொண்டு சேர்ந்தாற்போல் சுற்றும்போது சுற்றுபவர்களுக்கும், பார்ப்பவர்களுக்கும் பெருங் கொண்டாட்டம்.

## சுளுந்து வகை
* கூந்தல்பனை மரத்தில் தொங்கும் காய்விழுதுகளைக் காயவைத்து ஒவ்வொன்றாக எடுத்து நுனியை நசுக்கித் தீப் பற்றவைத்துச் சுற்றுவர். இதிலும் பொறி பொறியாக விழும்.
* அகத்திக் குச்சியின் நுனியில் தீப் பற்றவைத்துச் சுற்றுவதும் உண்டு. இதில் தீ வட்டம் தெரியும்.

## சுளுந்து சுற்றும்போது பாடும் பாடல்
:மாவளியோ மாவளி
:மாவளிக்காலன் பெண்டாட்டி
:மரக்கால் பிள்ளையைப் பெற்றாளாம்
:பார்க்கப் போன சீமாட்டி
:பல் உடைந்து செத்தாளாம்
:எடுக்கப் போன சீமாட்டி
:இடுப்பு ஒடிந்து செத்தாளாம்
வேறு பாடல்
:சோளப் பொரி
:சொக்குப் பொரி
:நாளை வரும் மாப்பிள்ளைக்கு
:நாழிப் பொரி

## பார்க்க
*தமிழர் விளையாட்டுகள் (அண்மைய காலம்)

## கருவிநூல்
# டாக்டர் ஏ. என். பெருமாள், *தமிழக நாட்டுப்புறக் கலைகள்*, உலகத் தமிழாராய்ச்சி நிறுவன வெளியீடு, 1980
# ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 627 716, 1982
# இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
கலித்தாழிசை

**கலித்தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இது இரண்டு அல்லது அதற்கு மேற்பட்ட அடிகளால் அமையும். ஈற்றடி மட்டும் சற்று நீண்டு அமையும்; ஏனைய அடிகள் தம்முள் அளவு
ஒத்து வரும்; ஒவ்வாதும் வரும்.  ஒரு பொருள் மேல் மூன்றடுக்கி வரும், சில இடங்களில் இது தனித்தும் வரும். 

;எடுத்துக்காட்டு 1

கொய்தினை காத்தும் குளவி அடுக்கத்தெம்
பொய்தல் சிறுகுடி வாரல்நீ ஐய நலம்வேண்டின்

ஆய்தினை காத்தும் அருவி அடுக்கத்தெம்
மாசில் சிறுகுடி வாரல்நீ ஐய நலம்வேண்டின்

மென்தினை காத்தும் மிகுபூங் கமழ்சோலைக்
குன்றச் சிறுகுடி வாரல்நீ ஐய நலம்வேண்டின்

:: மூன்றடுக்கி வரும் கலித்தாழிசை   - (யாப்பருங்கலக் காரிகை உரைமேற்கோள்)

;எடுத்துக்காட்டு 2

வாள்வரி வேங்கை வழங்கும் சிறுநெறிஎம்
கேள்வரும் போழ்தில் எழால்வாழி வெண்திங்காள்
கேள்வரும் போழ்தில் எழாலாய்க் குறாலியரோ
நீள்வரி நாகத் தெயிறே வாழி வெண்திங்காள்

:: தனித்து வரும் கலித்தாழிசை   - (யாப்பருங்கலக் காரிகை உரைமேற்கோள்)

## உசாத்துணை
*தமிழ் இணையக் கல்விக்கழகப் பாடம்1

பகுப்பு:பாவினங்கள்
பகுப்பு:கலிப்பா
காக்கா கம்பு

thumb|கம்பைப் பிடித்தல்
thumb|கம்பைத் தட்டல்
**காக்கா கம்பு** தெருவில் சிறுவர் விளையாடும் நாட்டுப்புற விளையாட்டுகளில் ஒன்று. 

## ஆட்ட விவரம்
இது கல்லுக்குச்சி விளையாட்டைப் போன்றது. ஆனால் குச்சியின் நீளம் அவரவர் உயரம் இருக்கும். எல்லாருடைய கையிலும் குச்சி இருக்கும். ஏதோ ஒரு வகையில் பட்டவர் தீர்மானிக்கப்படுவார். பட்டவர் தன் இரண்டு கைகளாலும் தன் குச்சியை உயர்த்திப் பிடிப்பார். 

இது காக்கை கூடுகட்டச் சிறு குச்சிகளைத் தூக்கிச் செல்வது போல இருக்கும். இதனால் இந்த விளையாட்டுக்கு இந்தப் பெயர் வந்தது. அவர் தூக்கிப் பிடிக்கும் குச்சியைப் பழமேறியவர்களில் ஒருவர் தன் குச்சியால் தட்டிவிடுவதும், மற்றவர்கள் அதனைத் தட்டிச்செல்வதும், பட்டவர் தன் குச்சியை மீட்க முனைவதும் முதலான நிகழ்வுகள் கல்லுக்குச்சி விளையாட்டில் நிகழ்வது போலவே நிகழும். முடிவும் தண்டனையும் அந்த விளையாட்டைப் போலவே இருக்கும்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
வில்லியம் ஹட்சிங்க்ஸ்

**வில்லியம் ஹட்சிங்க்ஸ்** (*William Hutchings*, பிறப்பு: மே 31 1879, இறப்பு: மார்ச்சு 8 1948), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1906 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
வில்லியம் ஹட்சிங்க்ஸ் கிரிக்-இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1879 பிறப்புகள்
பகுப்பு:1948 இறப்புகள்
பகுப்பு:பெர்க்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
ஜிம் ஹட்சின்சன்

**ஜிம் ஹட்சின்சன் ** (*Jim Hutchinson  *, பிறப்பு: நவம்பர் 29 1896, இறப்பு: நவம்பர் 7 2000), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 256 முதல்தர துடுப்பாட்டப் போட்டிகளில் கலந்து கொண்டுள்ளார். 1920-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜிம் ஹட்சின்சன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1896 பிறப்புகள்
பகுப்பு:2000 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பவுல் ஹட்சின்சன்

**பவுல் ஹட்சின்சன் ** (*Paul Hutchison *, பிறப்பு: சூன் 9 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 39 முதல்தர துடுப்பாட்டப் போட்டிகளில் கலந்து கொண்டுள்ளார். 1996 - 2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பவுல் ஹட்சின்சன்   விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பென் ஹட்டன்

**பென் ஹட்டன் ** (*Ben Hutton  *, பிறப்பு: சனவரி 29 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 110 முதல்தர துடுப்பாட்டப் போட்டிகளில் கலந்து கொண்டுள்ளார். 1998-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பென் ஹட்டன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:டர்ஹாம் பல்கலைக்கழகத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பிரெட் ஹட்டன்

**பிரெட் ஹட்டன் ** (*Brett Hutton  *, பிறப்பு: பிப்ரவரி 6 1993 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2009-2011 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
பிரெட் ஹட்டன்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1993 பிறப்புகள்
பகுப்பு:வாழும் மக்கள்
சாமுவல் ஜாக்சன்

**சாமுவல் ஜாக்சன் ** (*Samuel Jackson*, பிறப்பு: சூலை 15 1859, இறப்பு: சூலை 19 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1891 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
சாமுவல் ஜாக்சன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1859 பிறப்புகள்
பகுப்பு:1941 இறப்புகள்
பகுப்பு:யார்க்சையர் துடுப்பாட்டக்காரர்கள்
ஒலிவர் ஹட்டன்

**ஒலிவர் ஹட்டன் ** (*Oliver Hutton  *, பிறப்பு: மே 27 1979), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் கலந்து கொண்டுள்ளார். 
## வெளி இணைப்பு
ஒலிவர் ஹட்டன்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பெரி ஹயாம்

**பெரி ஹயாம் ** (*Barry Hyam  *, பிறப்பு: செப்டம்பர் 9 1975 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 61 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 1993-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பெரி ஹயாம்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
கை ஜாக்சன்

**கை ஜாக்சன் ** (*Guy Jackson *, பிறப்பு: சூன் 23 1896, இறப்பு: பிப்ரவரி 21 1966), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 280 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கை ஜாக்சன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1896 பிறப்புகள்
பகுப்பு:1966 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:டெர்பிசையர் துடுப்பாட்ட அணித் தலைவர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
நியூத்திரன் மட்டுப்படுத்தி

**நியூத்திரன் மட்டுப்படுத்தி** (*neutron moderator*) என்பது   அணுக்கருவியலில், விரைவு நியூத்திரன்களின் வேகத்தைக் மட்டுப்படுத்தி அவற்றை அணு எரிபொருள் கொண்டு ஏற்பட்ட அணுக்கரு தொடர்வினையை தக்கவைக்கக்கூடிய வெப்ப நியூத்திரன்களாக மாற்றும் ஊடகங்களைக் குறிக்கும்.

பொதுவாக பயன்படுத்தப்படும் மட்டுப்படுத்திகள்: சாதாரண (மென்) நீர் (உலகின் ஏறத்தாழ 75% அணுஉலைகளில்), திட கிராஃபைட் (20% அணுஉலைகள்) மற்றும் கன நீர் (5% அணுஉலைகள்).
பெரிலியம் சில சோதனை அணுஉலைகளில் பயன்படுத்தப்பட்டுள்ளது. ஹைடிரோகார்பன்களும் வாய்ப்புள்ளவைகளாக பரிந்துரைக்கப்பட்டுள்ளன.

## மேற்கோள்கள்

பகுப்பு:அணு உலைகள்
வஞ்சித் தாழிசை

**வஞ்சித்தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இதில் உள்ள நான்கு அடிகளும் குறளடிகளாக (இரண்டு சீர் அடி) அமைந்திருக்கும்; ஓரெ எதுகை பெற்றிருக்கும். ஒரு பொருள் மேல் மூன்றடுக்கி வரும்.

;எடுத்துக்காட்டு 1

பிணியென்று பெயராமே
துணிநின்று தவஞ்செய்வீர்!
அணிமன்றில் உமைபாகன்
மணிமன்று பணிவீரே! 


;எடுத்துக்காட்டு 2

பாட்டாளர் நலம்பேணாத்
தேட்டாள ராய்வாழ்வார்
மாட்டாத மரமென்ன
நாட்டாரால் நகையுண்பர் 

எளியவர்க் கிரங்காமல்
ஒளியராய் உறவாழ்வார்
துளியிலா விசும்பென்ன
வெளியரால் இளிவுண்பர்

உழவர்தம் உழைப்புண்டு
விழவராய் மிகவாழ்வார்
இழவராம் இவரென்னக்
கிழவரால் இழிவுண்பர்


## உசாத்துணை
*தமிழ் இணையக் கல்விக்கழகப் பாடம்1
*தமிழ் இணையக் கல்விக்கழகப் பாடம்2

பகுப்பு:பாவினங்கள்
பகுப்பு:வஞ்சிப்பா
கால் தூக்கிற கணக்கப்பிள்ளை

thumb|99px|right|கால் தூக்கிற கணக்கப்பிள்ளை
thumb|99px|right|கால் தூக்கிற கணக்கப்பிள்ளை
thumb|99px|right|கால் தூக்கிற கணக்கப்பிள்ளை
**கால் தூக்கிற [[கணக்கர்|கணக்கப்பிள்ளை]]** சிறுவர் விளையாட்டுகளில் ஒன்று. திளைப்புக்காக விளையாடப்படுவது. தமிழக நாட்டுப்புறங்களில் இது பரவலாக விளையாடப்படும். இக்காலத்தில் அருகிவருகிறது.

நான்கு சிறுவர். இருவர் கைகோத்துக்கொள்வர். ஒருவரது வலக்கையும் மற்றொருவரது இடக்கையும் கோக்கப்படும். மூன்றாமவர் அந்த இருவரின் தோள்களை முழங்கைகளால் வளைத்துப் பிடித்துகொண்டு தன் முழங்கால் ஒன்றை மடித்து, இருவர் கோத்திருக்கும் கைகளில் வைத்து ஏறிக்கொண்டு சவாரி செய்வார். சவாரி செய்பவரின் இன்னொரு காலை நான்காமவர் தூக்கிப் பிடித்துக்கொண்டு செல்வார். குறிப்பிட்ட தூரம் சென்றதும் வேறொருவர் சவாரி. பின்னர் ஆள் மாற்றி மாற்றிச் சவாரி. 

சவாரி செய்பவர் பாடிக்கொண்டே செல்வார். அவர் பாடும் பாட்டு ”கால் தூக்கிற கணக்கப்பிள்ளைக்கு மாசம் பத்துருவா”(இதைத் திரும்பத் திரும்பப் பாடுவார்)

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
# அ. மு. பரமசிவானந்தம், *மலைவாழ் மக்கள் மாண்பு*, தமிழ்க்கலைப் பதிப்பகம் சென்னை வெளிநீடு, 1967
# இ. ராஜநாராயணன், *வட்டார வழக்குச்சொல் அகராதி*, 1982
# இரா. பாலசுப்பிரமணியம், *தமிழர் நாட்டு விளையாட்டுகள்*, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
அணு உலை வெப்பமாற்றி

**அணுக்கரு உலை வெப்பமாற்றி** அல்லது **அணுக்கரு உலை குளிர்வி** (nuclear reactor coolant) என்பது  அணுக்கரு உலை ஒன்றில் சூடாகின்ற அணு உலை கருவத்திலிருந்து வெப்பத்தை வெளியேற்றி மின்னாக்கிகளுக்கும் வெளிச்சூழலுக்கும் மாற்றுகின்ற ஓர் குளிர்வி ஆகும்.  பலமுறை இரு குளிர்வி சுற்றுக்கள், ஒரு (முதன்மை) குளிர்விச் சுற்று அணு உலையின் குறுங்கால கதிர்வீச்சைக் கட்டுப்படுத்துவதால், பயன்படுத்தப்படுகின்றன.

## நீர்
தற்போது இயங்கும் பெரும்பாலான  அணு மின் நிலையங்கள்  சாதாரண நீரை உயர் அழுத்தத்தில் குளிர்வியாகவும் நியூத்திரன் மட்டுப்படுத்தியாகவும் பயன்படுத்தும் மென்னீர் அணு உலைகளாகும்.
மென்னீர் அணு உலைகளில் மூன்றில் ஒன்றான  கொதிநீர் அணு உலைகளில் முதன்மை குளிர்வி உலைக்குள்  நீராவியாக முகநிலை மாற்றமடைகிறது. ஏனைய 2/3 அணு உலைகள் இன்னும் உயர் அழுத்தத்தில் இயங்கும் அழுத்த நீர் அணுஉலைகளாகும்.

தற்போதைய அணு உலைகளில் நீர்மநிலைக்கும் வளிம நிலைக்குமான வேறுபாடு மறையும், 374&nbsp;°C உம் 218 பாரும் அண்மித்த மாறுநிலைப் புள்ளிக்குக் கீழாக இயங்குகின்றன.  இது வெப்பப் பயனுறுவினையைக் மட்டுப்படுத்துகிறது; வருங்கால   உய்யமிகை நீர் அணு உலைகளில் இந்தப் புள்ளிக்கு மேலாக இயக்க திட்டமிடப்பட்டுள்ளது.

கனநீர் அணு உலைகளில் சாதரண நீரைப் போன்ற பண்புகளுடைய, ஆனால் மிகக் குறைந்த நியூத்திரன் பிடித்தலுடையதால் இன்னும் சிறப்பாக மட்டுப்படுத்தும்  துத்தேரியம் ஆக்சைடு பயன்படுத்தப்படுகிறது.

## மேற்கோள்கள்
*Sodium as a Fast Reactor Coolant, Thomas Fanning, ANL Compares sodium favorably to lead and helium.
*Summary of Physical Properties of Typical Coolants Includes neutron capture cross section vs. neutron energy graphs

பகுப்பு:அணு உலைகள்
கிய்யா கிய்யா குருவி

thumb
**கிய்யா கிய்யா குருவி** என்பது சிறுவர் சிறுமியர் விளையாட்டுகளில் ஒன்று. தொடக்கப் பள்ளிகளிலும் இது விளையாடப்படும். பிறருக்கு உதவி செய்யவேண்டும் என்னும் நீதியைப் புகட்டும் நடிப்பு விளையாட்டு இது. 

புதரில் சிக்குண்டு பறந்து வரும்போது சிறகு ஒடிந்த குருவி ஒன்று தனக்குக் கூடு கட்டிக்கொள்ள மரங்களைப் பார்த்து இடம் கேட்பது போலவும், வாழைமரம், தென்னைமரம், பனைமரம் போன்றவை இடம் தராதது போலவும், ஆலமரம் இடம் தருவது போலவும் உரையாடி விளையாடும் ஆட்டம் இது.

பாடல்
குருவி
:கிய்யா கிய்யா குருவி நான்
:சிறகொடிந்த குருவி நான்
:வாழைமரமே வாழைமரமே
:மழைகாலத்தில் கூடு கட்ட இடம் தருவாயோ
வாழைமரம்
:இடம் தர மாட்டேன்
--- --- ---

ஆலமரம்
:இடம் தருகிறேன்

## மேலும் பார்க்க
*தமிழர் விளையாட்டுகள் (அண்மைய காலம்)
## கருவிநூல்
*இரா. சுப்பிரமணியம், *தமிழர் நாட்டு விளையாட்டுகள்*, உலகத் தமிழாழாய்ச்சி நிறுவன வெளியீடு. 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
மென்னீர்

**மென்னீர் ** என்பது குறிக்கக்கூடியவையாக:
*நீர், பெரும்பாலும்
** கனநீர் அல்லாதது
**மென்னீர் அணு உலையில் குளிர்வியாகப் பயன்படுத்தப்படுவது
*வழமையான நீரைவிட இலகுவான துத்தேரியம் நீக்கப்பட்ட நீர் 

பகுப்பு:அணுக்கருவியல்
கடுங்கோன் (சங்ககாலம்)

:*நீங்கள் களப்பிரர்களை வென்ற [[கடுங்கோன்]] 6-7ஆம் நூற்றாண்டு என்ற பாண்டிய மன்னனை பார்க்க வந்திருந்தால் அக்கடுரைக்கு செல்லவும்.*

**கடுங்கோன்** என்பவன் சடைச்சங்கத்தின் இறுதியில் வாழ்ந்த அரசனாக கருதப்படும் பாண்டிய மன்னனாவான்.

## அகப்பொருள்
இறையனார் அகப்பொருளுரையில் குமரிக் கண்டத்திலிருந்த தென்மதுரையில் முதற் சங்கம் நடைபெற்று வந்தது. சிவபெருமான், அகத்தியனார், முருகக் கடவுள், முரஞ்சியூர் முடி நாகனார், குபேரன் முதலாய 549 புலவர் அதன்கண் அமர்ந்து தமிழ் வளர்த்தனர். அச்சங்கத்துடன் தொடர்பு கொண்டிருந்த புலவர்களின் எண்ணிக்கை 4449. அவர்கள் பரிபாடல்கள் பலவற்றையும், முதுநாரை, முதுகுருகு, களரியாவிரை என்ற நூல்களையும் இயற்றினார்கள். இந்தத் தலைச் சங்கம் தொடர்ந்து 4440 ஆண்டுகள் நடைபெற்றது. காய்சின வழுதி முதலாகக் **'கடுங்கோன்** ஈறாகப் பாண்டிய மன்னர் 89 பேர் இச்சங்கத்தைப் பாதுகாத்து வந்தனர். அக்காலத்தில் எழுந்த நூல்களுக்கு இலக்கணமாக இருந்த நூல் அகத்தியம் எனப்து போல் கூறப்பட்டுளது. அவ்வகப்பொருளில் கூறியிருப்பது உண்மையாக இருப்பின் இக்கடுங்கோனின் காலம் குறைந்த பட்சம் பொ.மு. 5500 வரை செல்லும்.

## சின்னமனூர் செப்பேடுகள்
சின்னமனூர் செப்பேடுகளில் சடைச்சங்கத்தை முடித்து வைத்த இக்க்டுங்கோனை முதல் அரசனாக கொண்டு பொ.பி. 10ஆம் நூற்றாண்டு பாண்டிய மன்னனான ராசசிம்மன் வரை பாண்டிய வம்ச வர்ணனை கூறப்பட்டுளது. இதை வைத்து அகப்பொருள் காலம் முதல் சின்னமனூர் செப்பேடு பொறித்த காலம் வரை சடைச்சங்கத்தை முடித்துவைத்தவன் கடுங்கோன் என்றே பாண்டியர்கள் கருதிவந்ததை அறியலாம்.

## மேற்கோள்கள்

பகுப்பு:தொன்மவியல் பாண்டியர்கள்
பகுப்பு:தலைச்சங்கம்
பகுப்பு:சங்ககாலப் பாண்டியர்
மையப்படுத்தப்பட்ட ஐங்கோண எண்

கணிதத்தில் **மையப்படுத்தப்பட்ட ஐங்கோண எண்** (*Centered pentagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு ஐங்கோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை  ஒரு  மையப்படுத்தப்பட்ட ஐங்கோண எண்ணாகும். ஒரு அடுக்கிலுள்ள ஐங்கோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் ஐங்கோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n*  -ஆம் மையப்படுத்தப்பட்ட ஐங்கோண எண் காணும் வாய்ப்பாடு:

:{{5(n-1)^2 + 5(n-1) + 2} \over 2} = {{5n^2 - 5n + 2}.\over2}\,

இவ்வாய்ப்பாட்டைப் பின்வருமாறு மாற்றியமைக்க:

:5\frac{n(n-1)}{2} + 1\,

அதாவது:

:5T_{n-1} + 1\,

இதிலிருந்து *n*  -ஆம் மையப்படுத்தப்பட்ட ஐங்கோண எண், *(n&minus;1)*-ஆம் முக்கோண எண்ணின் 5 மடங்கை விட ஒன்று அதிகமென அறியலாம்.

முதல் மையப்படுத்தப்பட்ட ஐங்கோண எண்களில் சில:

1, 6, 16, 31, 51, 76, 106,   141, 181, 226, 276, 331, 391, 456, 526, 601, 681, 766, 856, 951, 1051, 1156, 1266, 1381, 1501, 1626, 1756, 1891, 2031, 2176, 2326, 2481, 2641, 2806, 2976 .

10 அடிமானத்தில் மையப்படுத்தப்பட்ட ஐங்கோண எண்கள் ஒன்றுகளின் இடத்தில் 6-6-1-1 என்ற இலக்கங்களின் அமைப்பில் அமையும்.

## வெளி இணைப்புகள்
*

பகுப்பு:வடிவ எண்கள்
ரேவதி (இராகம்)

**ரேவதி** இராகம் கர்நாடக இசையில் 2வது மேளகர்த்தா இராகமாகிய, "இந்து" என்றழைக்கப்படும் முதலாவது சக்கரத்தின் 2வது மேளமாகிய ரத்னாங்கியின் ஜன்னிய இராகம் ஆகும்.

## இலக்கணம்
thumb|right|250px|ரேவதி சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சுத்த ரிஷபம்(ரி1), சுத்த மத்திமம்(ம1), பஞ்சமம், கைசிகி நிஷாதம்(நி2) ஆகிய சுரங்கள் வருகின்றன.

* காந்தாரம், தைவதம் வர்ஜம் என்பதனால் இது ஒரு வர்ஜ இராகம் ஆகும். இது உபாங்க இராகம் ஆகும்.

* இவ்விராகத்தின் ரிஷப, நிஷாத மூர்ச்சனைகளே முறையே சுநாதவினோதினி, சிவரஞ்சனி ஆகிய இராகங்களாக ஒலிக்கின்றன.

## உருப்படிகள்
* கிருதி	: *"நாநாடி பதுகு"*	- ஆதி		- அன்னமாச்சாரியார்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:ரத்னாங்கியின் ஜன்னிய இராகங்கள்
கமகக்கிரியா

**கமகக்கிரியா** கருநாடக இசையில் பயன்படும் இராகங்களில் ஒன்றாகும். இது 53 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 5 ஆவது மேளமாகிய கமனாச்ரம இராகத்தின் ஜன்னிய இராகம் ஆகும்.

## இலக்கணம்
thumb|right|250px|கமகக்கிரியா ஆரோகணச் சுரங்கள் C யிலிருந்து தொடக்கம்
thumb|right|250px|கமகக்கிரியா அவரோகணச் சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
* இந்த இராகத்தின் ஆரோகணத்தில் நிஷாதம் வராது.

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996
* வைணிக வித்வான் ஏ. ஸுந்தரமய்யர், "ஸ்ரீ முத்துஸ்வாமி தீக்ஷிதர் கீர்த்தனைகள்", Music books publishers, Madras, 1989

பகுப்பு:கமனாச்ரமாவின் ஜன்னிய இராகங்கள்
கம்பீரநாட்டை

**கம்பீரநாட்டை** கருநாடக இசையில் பயன்படும் இராகங்களில் ஒன்றாகும். இது 36 ஆவது மேளகர்த்தா இராகமாகிய, "ருது" என்றழைக்கப்படும் 6 ஆவது சக்கரத்தின் 6 ஆவது மேளமாகிய சலநாட இராகத்தின் ஜன்னிய இராகம் ஆகும்.

## இலக்கணம்
thumb|right|250px|கம்பீரநாட சுரங்கள் C யிலிருந்து தொடக்கம்

* இந்த இராகத்தில் ஷட்ஜம், அந்தர காந்தாரம் (க3), சுத்த மத்திமம் (ம1), பஞ்சமம், காகலி நிஷாதம் (நி3) ஆகிய சுரங்கள் வருகின்றன.
* ரிஷபம், தைவதம் வர்ஜம் என்பதனால் இது ஒரு வர்ஜ இராகம் ஆகும்.
* இது உபாங்க இராகம் ஆகும்.

## மேற்கோள்கள்

பகுப்பு:சலநாடத்தின் ஜன்னிய இராகங்கள்
கொதிநீர் அணு உலை

**கொதிநீர் அணு உலை ** (*boiling water reactor*, **BWR**) மின்னுற்பத்திக்கு பயன்படுத்தப்படும் மென்னீர்அணுக்கரு உலைகளில் ஒருவகையாகும். மின்னுற்பத்திக்குப் பயன்படுத்தப்படும் அணு உலைகளில் மற்றொரு மென்னீர் அணு உலையான அழுத்த நீர் அணுஉலைக்கு அடுத்தபடியாக இரண்டாவது மிகவும்   பயன்படுத்தப்படும் அணு உலையாகும்.  இரண்டிற்குமான வேறுபாடாக, கொதிநீர் அணு உலையில் உலைக் கருவம் நீரை நீராவியாக மாற்றி சுழலி மின்னாக்கியை இயக்குகிறது. அழுத்த நீர் அணு உலையில் உலைக்கருவம் நீரைக் கொதிக்க விடுவதில்லை. இந்த சுடாக்கப்பட்ட நீர் கருவத்திற்கு வெளியே எடுத்துச் செல்லப்பட்டு அங்கு அழுத்தம் குறைக்கப்படுவதால் நீராவியாக மாறி  சுழலியை இயக்குகிறது.  1950களின் இடையில் இடாகோ தேசிய ஆய்வகமும் ஜெனரல் எலெக்ட்ரிக் நிறுவனமும் இணைந்து உருவாக்கின. தற்போது இத்தகைய அணு உலைகளின் வடிவமைப்பிலும் கட்டமைப்பிலும்  *ஜிஇ இடாச்சி அணுக்கரு ஆற்றல்* (GE Hitachi Nuclear Energy) நிறுவனம் சிறப்புக் கவனம் பெற்று வருகிறது.

## மேலோட்டம்

கொதிநீர் அணு உலையில் கனிமங்கள் நீக்கப்பட்ட நீர் குளிர்வியாகவும் நியூத்திரன் மட்டுப்படுத்தியாகவும் பயன்படுத்தப்படுகிறது. அணுக்கருப் பிளவினால் ஏற்படும் வெப்பம் குளிர்வி நீரை சூடாக்கி கொதிக்கச் செய்கிறது. இதனால் உண்டாகும் நீராவி நேரடியாக சுழலி மின்னாக்கியை இயக்குகிறது. பின்னர் இந்த நீராவி ஓர் ஆவி சுருக்கியில் குளிர்விக்கப்பட்டு மீண்டும் நீராக மாற்றப்படுகிறது. இந்த நீர் மீண்டும் உலைக் கருவத்திற்கு அனுப்பப்பட்டு சுழற்சி முழுமையடைகிறது. குளிர்விக்கும் நீர்  சுமார்  75 atm (7.6 MPa, 1000–1100 பவுண்ட்/ச.அங்) அழுத்தத்தில் வைக்கப்பட்டிருப்பதால்  கருவத்தில்  சுமார் 285&nbsp;°C (550&nbsp;°F) வெப்பத்தில் கொதிக்கிறது. இதற்கு எதிராக ,அழுத்த நீர் அணு உலையில் முதன்மைச் சுற்றில் நீர்  சுமார் 158 atm (16 MPa, 2300 psi) மிகை அழுத்தத்தில் வைக்கப்படுவதால் கொதிப்பதில்லை. 2011 சப்பானிய அணு உலை விபத்திற்கு முன்பாக கருவச் சேத நிகழ்வடுக்குகள் 10&minus;4 க்கும் 10&minus;7 க்கும் இடையே மதிப்பிடப் பட்டிருந்தது (அதாவது, ஒவ்வொரு 10,000 முதல் 10,000,000 வரையிலான உலையாண்டுகளுக்கு ஒரு கருவச் சேதம்).

## மேற்கோள்கள்

## வெளியிணைப்புகள்

* Boiling Water Reactors, US Nuclear Regulatory Commission
* BWR systems overview. Shows Mark I/II/III containment and shows BWR6 components.
* Advanced BWR General Description (table of contents, with active links to text).
* 
*  Describes various reactor types.
* GE BWR/4 technical specifications: Safety rules, Rational for safety rules.
* GE BWR/6 technical specifications: Safety rules, Rational for safety rules.
* The Nuclear Tourist website

பகுப்பு:அணு உலைகள்
அணுக்கரு உலை கருவம்

**அணுக்கரு உலை கருவம்** (nuclear reactor core) என்று அணுக்கரு உலை ஒன்றில் அணு எரிபொருள் கூறுகள் வைக்கப்பட்டு அணுக்கருப் பிளவு  நிகழ்கின்ற பகுதி அழைக்கப்படுகின்றது.

## விவரம்
அணுக்கரு உலை கருவம் (பல நேரங்களில் சுருக்கமாக *உலை கருவம்* அல்லது  *கருவம்*) என்றழைக்கப்படும் பகுதியிலேயே குறைந்த செறிவூட்டப்பட்ட யுரேனியம் போன்ற அணு எரிபொருள், அவற்றின் கட்டுப்பாட்டு அமைப்புகள் அமைந்து அணுக்கருப் பிளவு நிகழ்கின்றது. எனவே இதுவே மிகுந்த வெப்பமானப் பகுதியாகும்.

## நீர்-மட்டுப்படுத்திய உலைகள்
ஓர் வழமையான  அழுத்த நீர் அணுஉலை அல்லது கொதிநீர் அணுஉலைகளின் கருவத்தில் ஓர் பெரிய எழுதுகோல் சுற்றளவுள்ள பல நூறு அணு எரிபொருள் குச்சிகள், ஒவ்வொன்றும்   நீளமுடையவை,   நூறு நூறாக கட்டப்பட்டு இருக்கும். இவையே   "எரிபொருள் சேர்க்கைகள்" எனப்படுகின்றன. ஒவ்வொரு குச்சிக்குள்ளும் யுரேனிய அல்லது பெரும்பாலும் யுரேனியம் ஆக்சைடு குறுணைகள் ஒன்றின் மேல் ஒன்றாக அடுக்கப்பட்டிருக்கும்.  மேலும் இதற்குள் நியூத்திரன்களைப் பிடிக்கும் போரான் அல்லது ஹாஃப்னீயம் அல்லது காட்மியம் போன்றவற்றின் குருணைகளால் நிரப்பப்பட்ட கட்டுப்பாடு குச்சிகளும் அமைக்கப்பட்டிருக்கும். இந்தக் கட்டுப்பாடு குச்சிகள் இறக்கப்படும்போது அவை நியூத்திரன்களை உள்வாங்கிக் கொண்டு மேற்கொண்டு அணுக்கரு தொடர்வினையில் பங்கேற்பதைத் தடுக்கின்றன.   மாறாக இவை உயர்த்தப்படும்போது (விலக்கிக் கொள்ளப்படும்போது_ பல நியூத்திரன்கள்  பிளவுபடக்கூடிய  யுரேனியம்-235 (U-235) அல்லது புளுடோனியம்-239 (Pu-239) அணுக்கருனியைத் தாக்கி  அணுக்கருத் தொடர்வினை தீவிரமடைகிறது.

இந்த அணுக்கரு பிளவினால் ஏற்படும் வெப்பத்தை வெளியேற்றும் நீர் நியூத்திரன் மட்டுப்படுத்தியாகவும் செயலாற்றுகிறது.

## மேற்கோள்கள்

## உசாத்துணை
* Nuclear Reactor Analysis, John Wiley & Sons Canada, Ltd.

பகுப்பு:அணு உலைகள்
பகுப்பு:அணுக்கருத் தொழில்நுட்பம்
மையப்படுத்தப்பட்ட அறுகோண எண்

கணிதத்தில் **மையப்படுத்தப்பட்ட அறுகோண எண்** (*Centered hexagonal number*) என்பது மையப்படுத்தப்பட்ட பலகோண எண்களில் ஒரு வகையாகும்.  தரப்பட்டப் புள்ளிகளில்,ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு அறுகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை  ஒரு  மையப்படுத்தப்பட்ட அறுகோண எண்ணாகும். ஒரு அடுக்கிலுள்ள அறுகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் அறுகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n*  -ஆம் மையப்படுத்தப்பட்ட அறுகோண எண் காணும் வாய்ப்பாடு:

:n^3 - (n-1)^3 = 3n(n-1)+1.\,

இவ்வாய்ப்பாட்டை கீழுள்ளவாறு மாற்றி எழுத:

:1+6\left({1\over 2}n(n-1)\right) = 1+ 6 T_{n-1} \,

இதிலிருந்து *n*  -ஆம் மையப்படுத்தப்பட்ட அறுகோண எண், *(n&minus;1)*-ஆம் முக்கோண எண்ணின் ஆறு மடங்கை விட ஒன்று அதிகமென அறியலாம்.

முதல் மையப்படுத்தப்பட்ட அறுகோண எண்கள் சில:

:1, 7, 19, 37, 61, 91, 127, 169, 217, 271, 331, 397, 469, 547, 631, 721, 817, 919,....()

10 அடிமானத்தில் மையப்படுத்தப்பட்ட அறுகோண எண்கள், ஒன்றுகளின் இடத்தில் 1-7-9-7-1 என்ற இலக்கங்களின் அமைப்பில் அமையும்.

மையப்படுத்தப்பட்ட அறுகோண எண்கள், வட்டவடிவப் பொருட்களை பெரியளவு வட்டவடிவ கொள்கலன்களில் அடைக்கும்போது பயன்படுகின்றன. எடுத்துக்காட்டு: வட்டவடிவ டப்பாக்களில் அடைக்கப்படும் *வியன்னா தொத்திறைச்சி*, தனித்தனியான கம்பிகள் ஒரு கம்பி வடமாக முறுக்கப்படுதல்

முதல்  *n*  மையப்படுத்தப்பட்ட அறுகோண எண்களின் கூட்டுத்தொகை *n*3 ஆகும். அதாவது அறுகோண பிரமிடு எண்களும் கன எண்களும் ஒரேயெண்களாக அமைகின்றன ஆனால் அவை குறிக்கும் வடிவங்கள் வெவ்வேறானவை.

(2*n*&nbsp;&minus;&nbsp;1)2 மற்றும் *n* -ஆம் மையப்படுத்தப்பட்ட அறுகோண எண் இரண்டிற்குமுள்ள வித்தியாசம் ஒரு செவ்வக எண்ணாக இருக்கும்.

## வெளி இணைப்புகள்
Weisstein, Eric W. "Hex Number." From MathWorld—A Wolfram Web Resource.

http://mathworld.wolfram.com/HexNumber.html

பகுப்பு:வடிவ எண்கள்
மையப்படுத்தப்பட்ட எழுகோண எண்

240px|right

கணிதத்தில் **மையப்படுத்தப்பட்ட எழுகோண எண்** (*Centered heptagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்ட புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு எழுகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட எழுகோண எண்ணாகும். ஒரு அடுக்கிலுள்ள எழுகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் எழுகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட எழுகோண எண் காணும் வாய்ப்பாடு:

:{7n^2 - 7n + 2}\over2 \,.

இவ்வாய்ப்பாட்டை கீழுள்ளவாறு மாற்றி எழுத:

:1+7\left({1\over 2}n(n-1)\right) = 1 + 7 T_{n-1} \,

இதிலிருந்து *n* -ஆம் மையப்படுத்தப்பட்ட அறுகோண எண், *(n&minus;1)*-ஆம் முக்கோண எண்ணின் ஏழு மடங்கை விட ஒன்று அதிகமென அறியலாம்.

முதல் மையப்படுத்தப்பட்ட அறுகோண எண்கள் சில:

:1, 8, 22,43, 71, 106, 148, 197, 253, 316, 386, 463, 547, 638, 736, 841, 953 

## மையப்படுத்தப்பட்ட எழுகோண பகா எண்கள்

ஒரு மையப்படுத்தப்பட்ட எழுகோண எண், பகா எண்ணாக இருந்தால் அது  மையப்படுத்தப்பட்ட எழுகோண பகா எண் எனப்படும்

முதல் மையப்படுத்தப்பட்ட எழுகோண பகா எண்கள் சில:

:43, 71, 197, 463, 547, 953, 1471, 1933, 2647, 2843, 3697, ... 

முதல் மையப்படுத்தப்பட்ட எழுகோண இரட்டைப் பகா எண்கள் சில:

:43, 71, 197, 463, 1933, 5741, 8233, 9283, 11173, 14561, 34651, ... .

பகுப்பு:வடிவ எண்கள்
மையப்படுத்தப்பட்ட எண்கோண எண்

280px|right

கணிதத்தில் **மையப்படுத்தப்பட்ட எண்கோண எண்** (*centered octagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு எண்கோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட எண்கோண எண்ணாகும். ஒரு அடுக்கிலுள்ள எண்கோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் எண்கோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட எண்கோண எண் காணும் வாய்ப்பாடு:

: CO_n = (2n-1)^2 = 4n^2-4n+1\,

அதாவது மையப்படுத்தப்பட்ட எண்கோண எண்கள் ஒற்றை எண்களின் வர்க்கங்களாக இருக்கும்.

இவ்வாய்ப்பாட்டை கீழ்க்கண்டவாறு மாற்றியமைக்க:

: CO_n = 8\left({1\over 2}n(n-1)\right) + 1 = 8T_{n-1}+1\,

இதிலிருந்து *n* -ஆம் மையப்படுத்தப்பட்ட எண்கோண எண், *(n&minus;1)*-ஆம் முக்கோண எண்ணின் எட்டு மடங்கை விட ஒன்று அதிகமென அறியலாம்.

முதல் மையப்படுத்தப்பட்ட எண்கோண எண்கள் சில:

1, 9, 25, 49, 81, 121, 169, 225, 289, 361, 441, 529, 625, 729, 841, 961, 1089,...()

அனைத்து மையப்படுத்தப்பட்ட எண்கோண எண்களும் ஒற்றை எண்களாகும். 10 அடிமானத்தில் மையப்படுத்தப்பட்ட எண்கோண எண்கள், ஒன்றுகளின் இடத்தில் 1-9-5-9-1.என்ற இலக்கங்களின் அமைப்பில் அமையும்.
ஒரு ஒற்றை எண், முழு வர்க்கமாக இருந்தால், இருந்தால் மட்டுமே அது ஒரு மையப்படுத்தப்பட்ட எண்கோண எண்ணாக இருக்க முடியும்.

பகுப்பு:வடிவ எண்கள்
மையப்படுத்தப்பட்ட நவகோண எண்

கணிதத்தில் **மையப்படுத்தப்பட்ட நவகோண எண்** (*centered nonagonal number*) என்பது மையப்படுத்தப்பட்ட பலகோண எண்களில் ஒரு வகையாகும்.  தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு நவகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை  ஒரு  மையப்படுத்தப்பட்ட நவகோண எண்ணாகும். ஒரு அடுக்கிலுள்ள நவகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் நவகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n*  -ஆம் மையப்படுத்தப்பட்ட நவகோண எண் காணும் வாய்ப்பாடு:

:CN_n = \frac{(3n-2)(3n-1)}{2}.\,

இவ்வாய்ப்பாட்டைப் பின்வருமாறு மாற்றியமைக்கலாம்:

:CN_n = 9T_{n-1}+1\,

இதிலிருந்து *n*  -ஆம் மையப்படுத்தப்பட்ட நவகோண எண், *(n&minus;1)*-ஆம் முக்கோண எண்ணின் 9 மடங்கை விட ஒன்று அதிகமென அறியலாம்.

இதை விடவும் எளிய தொடர்பு முக்கோண எண்களுக்கும் மையப்படுத்தப்பட்ட நவகோண எண்களுக்குமிடையே உள்ளது. ஒவ்வொரு மூன்றாவது முக்கோண எண்ணும் ஒரு மையப்படுத்தப்பட்ட நவகோண எண்ணாக இருக்கும்.

முதல் மையப்படுத்தப்பட்ட நவகோண எண்கள் சில:

:1, 10, 28, 55, 91, 136, 190,  253, 325, 406, 496, 595, 703, 820, 946,...()

பின்வரும் செவ்விய எண்கள் மையப்படுத்தப்பட்ட நவகோண எண்களாக இருப்பதைக் காணலாம்: 
:3 -வது மையப்படுத்தப்பட்ட நவகோண எண், 28 = 7 x 8/2;
:11 -வது  மையப்படுத்தப்பட்ட நவகோண எண், 496 = 31 x 32 / 2 
:43 -வது மையப்படுத்தப்பட்ட நவகோண எண், 8128 = 127 x 128 / 2
:2731 -வது மையப்படுத்தப்பட்ட நவகோண எண்,

:6 -ஐத் தவிர மற்ற அனைத்து இரட்டை செவ்விய எண்களும் கீழ்க்காணும் வாய்ப்பாட்டுடன் மையப்படுத்தப்பட்ட நவகோண எண்களாக இருக்கும்.

::Nc\left(\frac{2^p+1}{3}\right) = 2^{p-1}(2^p-1), இதில் 2*p*-1, ஒரு மெர்சேன் பகா எண்.

1850 -ல் கணிதவியலாளர் *பொல்லாக்*, ஒவ்வொரு இயல் எண்ணும் அதிகபட்சம் 11 மையப்படுத்தப்பட்ட நவகோண எண்களின் கூட்டுத்தொகையாக அமையும் என்று கூறியது (நிரூபணம் இல்லாமல்) சரியானது என்றோ அல்லது தவறானது என்றோ  நிரூபிக்கப்படவேயில்லை.

பகுப்பு:வடிவ எண்கள்
11

கிபி ஆண்டு **11** (**[[ரோம எண்ணுருக்கள்|XI]]**) என்பது ஜூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "லெப்பிடசு மற்றும் தாவுரசு ஆளுநர்களின் ஆட்சி ஆண்டு" (*Year of the Consulship of  Lepidus and Taurus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 764" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 11 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினோராம் ஆண்டாகும்.

## நிகழ்வுகள்

### இடம் வாரியாக
#### உரோமப் பேரரசு
* ஜெர்மானியா உள்ளகம் (இன்றைய லக்சம்பேர்க், தெற்கு நெதர்லாந்து, பெல்ஜியத்தின் ஒரு பகுதி), மற்றும் ரைன் பகுதிகளை ஜெர்மானிக்கஸ் கைப்பற்றினான்.

#### ஆசியா
* இரண்டாம் அர்த்தபானுஸ், பார்தியாவின் (இன்றைய ஈரானின் வடகிழக்குப் பகுதி) அரசனானான்.


## மேற்கோள்கள்

*
பகுப்பு:10கள்
குறள்வெண் செந்துறை

**குறள்வெண் செந்துறை** தமிழ் பாவினங்களில் ஒன்றான துறையின் வகைகளுள் ஒன்று. இஃது அளவொத்த (ஒரே சீர் எண்ணிக்கை கொண்ட அடிகள்) இரண்டடிகளில் அமையும். அவ்வடிகள் அளவடியாகவோ  (நான்கு சீர்) நெடிலடியாகவோ (ஐந்து சீர்) கழிநெடிலடியாகவோ (ஐந்துக்கும் மேற்பட்ட சீர்கள்) அமையும். இது **செந்துறை வெள்ளை** என்றும் அறியப்படுகிறது. தடையில்லாத இனிய ஓசையும் மென்மையான பொருளும் பெற்று வரும் என குறள்வெண் செந்துறை விளக்கப்பட்டுள்ளது. 

;எடுத்துக்காட்டு 1

ஆத்தி சூடி அமர்ந்த தேவனை
ஏத்தி ஏத்தித் தொழுவோம் யாமே


;எடுத்துக்காட்டு 2

நன்றி யாங்கள் சொன்னக்கால் நாளும் நாளும் நல்லுயிர்கள்
கொன்று தின்னும் மாந்தர்கள் குடிலம் செய்து கொள்ளாரே 

## உசாத்துணை
*தமிழ் இணையக் கல்விக்கழகப் பாடம்1
*தமிழ் இணையக் கல்விக்கழகப் பாடம்2
## அடிக்குறிப்புகள்

பகுப்பு:பாவினங்கள்
பகுப்பு:வெண்பா
குகமனோகரி

**குகமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது 28வது மேளகர்த்தா இராகமாகிய, "பாண" என்றழைக்கப் படும் 5வது சக்கரத்தின் 4 வது இராகமாகிய அரிக்காம்போதியின் ஜன்னிய இராகம் ஆகும்.

## இலக்கணம்
thumb|right|250px|குகமனோகரி சுரங்கள் C யிலிருந்து தொடக்கம்

*  இந்த இராகத்தில் ஷட்ஜம், சதுஸ்ருதி ரிஷபம்(ரி2), சுத்த மத்திமம்(ம1), சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகின்றன.
*  காந்தாரம், பஞ்சமம் வர்ஜம் என்பதனால் இது ஒரு வர்ஜ இராகம் ஆகும்.
*  இது உபாங்க இராகம் ஆகும்.

## இவற்றையும் பார்க்கவும்
*  ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
*  Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
*  B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:அரிகாம்போதியின் ஜன்னிய இராகங்கள்
என் வீட்டு கொல்லையில் வேண்டாம்

**என் வீட்டு கொல்லையில் வேண்டாம்** (NIMBY - Not in my backyard) என்ற சொற்றொடர் தமது குடியிருப்புக்கு அருகில் ஏற்படுத்தப்படவிருக்கும் ஒரு பொதுநலத் திட்டத்தினால் பதிப்பு ஏற்படும் என்று என்னும் மக்களின் மன வெளிப்பாடாகும். ஆங்கிலத்தில் *நாட் இன் மை பேக்யார்ட்* (ஆங்கிலம்:**NIMBY** அல்லது **not in my back yard**) என்று அறியப்படுகிறது. குடியிருப்பு பகுதிக்கு மிக அருகில் புதிதாக அமையும் விமான நிலைய வானூர்தி ஓடுதளத்திற்கு அந்தப் பகுதி மக்கள் வெளிப்படுத்தும் எதிர்ப்பை இவ்வகையில் சேர்க்கலாம்.

## மேற்கோள்கள்
பகுப்பு:சொற்பொருளியல்
இராணி ஜெத்மலானி

**இராணி ஜெத்மலானி**  மகளிர் உரிமைகளுக்காகப் போராடிய செயற்பாட்டாளரும் இந்திய உச்ச நீதி மன்றத்தில் வழக்கறிஞராக பணியாற்றியவரும் ஆவார். இந்தியாவின் பிரபல வழக்கறிஞரான ராம் ஜெத்மலானியின் மகளாவார். மும்பையில் வசித்துவந்த இவர் வரதட்சணைக் கொடுமைகளுக்கும் மணமகள்கள் எரிக்கப்படுவதற்கும் எதிராக போராடிய ஒரு சமூக சேவகராகவும் அறியப்பட்டார். 1977ஆம் ஆண்டில் ஜனதா கட்சியில் உறுப்பினராக இருந்தவர். மூன்று முறை மக்களவைக்குப் போட்டியிட்டபோதும் வெற்றி பெறவில்லை. தமது வழக்கறிஞர் பணியைத் தொடங்கும் முன்னர் மும்பையின் *கிசன்சந்த் செல்லாராம் கல்லூரியில்* சட்ட பேராசிரியராகப் பணியாற்றியுள்ளார்.

## குடும்பம்
முன்னாள் இந்திய சட்ட அமைச்சரும் பிரபல உச்சநீதிமன்ற வழக்கறிஞருமாகிய ராம் ஜெத்மலானிக்கும் துர்கா ஜெத்மலானிக்கும் பிறந்தவர். ராணி ஜெத்மலானியின் சகோதரி ஷோபா & சகோதரர்கள் மகேஷ், ஜானக் ஆவர்.
பல ஆண்டுகளுக்கு முன்னரே தத்து எடுத்து வளர்த்த மகனும் ஓர் வழக்கறிஞர் ஆவார். 
## செயற்பாடு
மகளிர் உரிமைகள் குறித்து மிகவும் துடுப்பான செயற்பாட்டாளராக விளங்கினார். மகளிருக்கு எதிரான தீயச்செயல்களுக்கு எதிராக *மகிளா தக்சத சமிதி* என்ற அமைப்பை நிறுவினார். *கமிட்2சேஞ்ச்* என்ற அமைப்பின் வாரியக்குழு உறுப்பினராக வரதட்சணை கொடுமைகளுக்கு எதிராகப் போராடினார். குற்ற விசாரணைகளில் பொதுநல வழக்குகள் தொடர்ந்து ஓர் புதிய போக்கை உருவாக்கினார். பெண்களுக்கு எதிரான பழமையான பழக்க வழக்கங்கள் குறித்து ஆயவும் எதிர்க்கவும் *WARLAW (மகளிர் செயல் ஆய்வு மற்றும் மகளிருக்கான சட்ட செயல்)* என்ற அமைப்பை இணைநிறுவனராக உருவாக்கினார். இந்த அமைப்பு சட்டங்கள் ஆக்கமும் செயற்பாடும் பாலின நடுநிலையாக அமையவும் பாடுபடுகிறது.
## மறைவு
1995ஆம் ஆண்டு கல்லீரல் மாற்று சிகிட்சை மேற்கொண்ட இராணி 2002ஆம் ஆண்டில் சிறுநீரக மாற்றமைப்பு சிகிட்சையும் மேற்கொண்டுள்ளார். தொடர்ந்த சிறுநீரக செயலிழப்பால் 2011 ஆம் ஆண்டு டிசம்பர் 31 ஆம் தேதி இராணி ஜெத்மலானி காலமானார்.

## மேற்கோள்கள்

பகுப்பு:இந்திய வழக்கறிஞர்கள்
பகுப்பு:பெண்ணியவாதிகள்
பகுப்பு:இந்திய அரசியல்வாதிகள்
பகுப்பு:2011 இறப்புகள்
எட்வார்ட் ஹைட்

**எட்வார்ட் ஹைட் ** (*Edward Hyde *, பிறப்பு: மார்ச்சு 18 1881, இறப்பு: அக்டோபர் 9 1941), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1907 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
எட்வார்ட் ஹைட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 31, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1881 பிறப்புகள்
பகுப்பு:1941 இறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
ரொஜர் இட்டிசன்

**ரொஜர் இட்டிசன் ** (*Roger Iddison *, பிறப்பு: செப்டம்பர் 15 1834, இறப்பு: மார்ச்சு 19 1890), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 134 முதல்தர துடுப்பாட்டப் போட்டிகளில் கலந்து கொண்டுள்ளார். 1853-1876 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ரொஜர் இட்டிசன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 31, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1834 பிறப்புகள்
பகுப்பு:1890 இறப்புகள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்